ئۆڵۆمپیادی ھاوینەی ١٩٢٤
ئۆڵۆمپیادی ھاوینەی ١٩٢٤ () بە فەرمی، یارییەکانی ئۆڵۆمپیادی ھەشتەم () بە ئۆڵۆمپیادی پاریس ١٩٢٤یش ناسراوە، ڕووداوێکی نێودەوڵەتی فرە وەرزشی بوو کە لە پاریس و ئیل دی فەرەنسا بەڕێوەچووە. ڕێوڕەسمی کردنەوەی پێشبڕکێکە لە ٥ی تەممووز بەڕێوەچوو، بەڵام ھەندێک پێشبڕکێ پێشتر لە ٤ی ئایار دەستیان پێکردبوو. ئەم پاڵەوانێتییە دووەمجار بوو کە شاری پاریس میوانداری بکات (دوای ساڵی ١٩٠٠)، بەمەش بووە یەکەم شار کە دوو جار میوانداری ئۆڵۆمپیاد بکات.

شەش شار خۆیان بۆ میوانداری کردنی ئۆڵۆمپیادی ھاوینەی ١٩٢٤ کاندیدکرد لە ئەنجامدا پاریس پێش ئەمستەردام، بارسێلۆنا، لۆس ئانجلەس، پراگ و ڕۆما ھەڵبژێردرا. ھەڵبژاردنەکە لە بیستەمین دانیشتنی IOC لە لۆزان لە ساڵی ١٩٢١ ئەنجامدرا. لەم خولەی ئۆڵۆمپیادا ٣٠٨٩ (٢٩٥٤ پیاو، ١٣٥ ژن) وەرزشوان لە ٤٤ نەتەوەی جیا بەشداریان کرد. وەرزشوانانی ئەمریکا زۆرترین میدالیای زێڕیان بەدەستھێنا کە ٤٥ مەدالیابوو ھەروەھا پلەی یەکەمیشیان وەرگرت بە کۆکردنەوەی ٩٩ مەدالیای جۆروجۆر. لەکاتێکدا وڵاتی خانەخوێ کە فەڕەنسا بوو پلەی سێیەمی بەدەست ھێنا بە کۆکردنەوەی ١٣ مەدالیای زێڕ.

سەرچاوەکان 

ئۆڵمپیکی ھاوینەی ١٩٢٤
ئۆڵۆمپیادی ھاوینە بەپێی ساڵ